open-index/open-wikipedia-markdown huggingface dataset:
Մեքսիկայի ազգային ինքնավար համալսարան

մինի
**Մեքսիկայի ազգային ինքնավար համալսարան** (, հանրային գիտահետազոտական համալսարան Մեքսիկայի Մեխիկո քաղաքում, ամենամեծ համալսարանը Լատինական Ամերիկայում։

## Պատմություն
ՄԱԻՀ հիմնադրվել է 1910 թվականի սեպտեմբերի 22-ին Ջուստո Սիերայի կողմից` որպես Մեքսիկայի արքայական համալսարանին հաջորդող ազատ այլընտրանքային կառույց (հիմնադրվել է 1551 թվականի սեպտեմբերի 21-ին հռոմեացի կայսր Չարլզ V-ի արքայական հրովարտակով և 1867 թվականին վերջնական փակվել է լիբերալների կողմից)։ Մեքսիկայի ազգային ինքնավար համալսարանն ակադեմիական գործունեության համար օգտագործում է Մեխիկոյի կենտրոնում գտնվող կառույցները, որոնք մի ժամանակ պատկանել են Մեքսիկայի արքայական համալսարանին։

Համալսարանը ինքնավարություն ստացել է 1929 թվականին, երբ արդեն կարող էր ազատ տնօրինել իր ժամանակացույցը, սահմանել բյուջեն` առանց կառավարության միջամտության։

ՄԱԻՀ հրատարակչական գործունեություն է իրականացնում տարբեր բնագավառներում՝ մաթեմատիկա, ֆիզիկա, պատմություն։ Մեքսիկայի միակ համալսարանն է, որի շրջանավարտներն արժանացել են Նոբելյան մրցանակի՝ Ալֆոնսո Գարսիա Ռոբլես (Խաղաղության Նոբելյան մրցանակ), Օկտավիո Պազ (Նոբելյան մրցանակ գրականությունից) և Մարիո Մոլինա (Նոբելյան մրցանակ քիմիայից).

Բացի Լատինական Ամերիկայի ամենահայտնի համալսարանը լինելուց, ՄԱԻՀ համալսարանական տարածքն ամենամեծն է ու աչքի է ընկնում իր գեղարվեստական առանձնահատկությամբ։ Այն ՅՈՒՆԵՍԿՕ-ի համաշխարհային ժառանգության արժեք է, որն ստեղծվել է 20-րդ դարի մեքսիկացի ճարտարապետների կողմից։ Համալսարանական գլխավոր տարածքի պատերը նկարազարդված են մեքսիկացի հայտնի արվեստագետներ Խոսե Դավիդ Սիկեյրոսի և Դիեգո Ռիվերայի կողմից։

ՄԱԻՀ իսպանախոս ամենաառաջատար համալսարանն է։

## Շրջանավարտներ
*Խոսե Սարուխան
*Կառլոս Սլիմ
*Կառլոս Անթառամյան
*Բարբարա Յակոբս
*Կառլոս Ֆուենտես

## Տես նաև
* Կենտրոնական գրադարան (ՄԱԻՀ)
* Ժամանակակից արվեստի համալսարանական թանգարան (ՄԱԻՀ)

## Ծանոթագրություններ

## Գրականություն
*Jiménez Rueda, Julio. *Historia Jurídica de la Universidad de México.* Mexico City։ Imprenta Universitaria 1955.
*Mabry, Donald J. *The Mexican University and the State.* College Station։ Texas A&M Press 1982.
*Mayo, Sebastián, *La educación socialista en México: El Asalto a la Universidad Nacional.* Mexico։ El Caballito 1985.
*Wences Reza, Rosalío, *La Universidad en la historia de México.* Mexcio։ Editorial Línea 1984.

## Արտաքին հղումներ
* Մեքսիկայի ազգային ինքնավար համալսարանի պաշտոնական կայքը

Կատեգորիա:1910 հիմնադրումներ Մեքսիկայում
Կատեգորիա:Ազգային համալսարաններ
Կատեգորիա:Մեխիկոյի շենքեր և կառույցներ
Կատեգորիա:Մեքսիկայի համալսարաններ
Լյուդվիգ Կարապետյան

**Լյուդվիգ Օվակի Կարապետյան** (), հայ գրականագետ։ Հայաստանի գրողների միության անդամ (1984)։

## Կենսագրություն
Լյուդվիգ Կարապետյանը ծնվել է 1939 թվականին, Արթիկի շրջանի Հնաբերդ գյուղում (այժմ՝ Արագածոտնի մարզ)։ Ավարտել է Երևանի պետական համալսարանի բանասիրական ֆակուլտետը, 1976 թվականին՝ Մոսկվայի ԽՄԿԿ կենտկոմին կից հեռակա բարձրագույն դպրոցի ժուռնալիստիկայի ֆակուլտետը։ Աշխատել է հանրապետության պարբերական մամուլում՝ վարելով պատասխանատու պաշտոններ («Դպրություն», «Հանդիպում», «Հայոց լեզուն և գրականությունը դպրոցում», «Պիոներ կանչ», «Հայաստան»)։ Դասախոսել է ԵՊՀ-ի և «Հրաչյա Աճառյան» համալսարանի ժուռնալիստիկայի ֆակուլտետներում։ Երևանի «Անանիա Շիրակացի» միջազգային հարաբերությունների համալսարանի պրոռեկտորն է, լրագրության, լեզվի և գրականության ամիոնի վարիչը։ Հայաստանի ժուռնալիստների միության և ռազմածովագիրների միջազգային ասոցիացիայի անդամ է։ Եղել է Հայաստանի մանկավարժական ընկերության նախագահության, լուսավորության նախարարության կոլեգիայի, ՀՀ նախարարների խորհրդին առընթեր Տերմինաբանական խորհրդի, «Հրաչյա Աճառյան» համալսարանի գիտական խորհրդի անդամ։

Բազմաթիվ գրականագիտական ակնարկների, հրապարակախոսական հոդվածների հեղինակ է։ Զբաղվել է մանկապատանեկան գրականության հարցերի ուսումնասիրությամբ։ Շուրջ 50 գրքերի հեղինակ է։

## Մրցանակներ
* ՀԳՄ «Գրական վաստակի համար» մեդալ, 2010
* ՀՀ կրթության ու գիտության նախարարության Ոսկե մեդալ, 2009
* ՀՀ մշակույթի նախարարության Ոսկե մեդալ, 2009
* ՀԳՄ Վախթանգ Անանյանի անվան մանկապատանեկան գրականության մրցանակ «Դասը վարում է գրողը» գրքի համար, 2004։
* Հայաստանի լուսավորության նախարարության «Խաչատուր Աբովյան» մեդալ, 1989

## Երկեր
* Սփյուռքահայ մանկապատանեկան գրականություն (պատմության ուրվագիծ, քրեստոմատիկ նյութեր), Երևան, 2013։
* Արևմտահայ մանկապատանեկան գրականություն (պատմության ուրվագիծ, քրեստոմատիկ նյութեր), Երևան, 2013։
* Ճանապարհորդություն մանկության մոլորակում, Երևան, 2013։
* «Ոսկեդարից» մինչև… 21-րդ, (երկու գրքով) (հայ մանկապատանեկան գրականության պատմության ուրվագծեր), Երևան, 2008-2009։
* Դասը վարում է գրողը (4 պրակով, գրական-կենսամատենագիտական ակնարկներ, գրողների դիմանկարի էսքիզներ), Երևան, 2002-2006։

## Ծանոթագրություններ

Կատեգորիա:Հայ գրականագետներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Կատեգորիա:Հնաբերդ գյուղում ծնվածներ
Կատեգորիա:ՀՀ մշակույթի նախարարության ոսկե մեդալակիրներ
Գտիր ապաստան (ֆիլմ)

**«Գտիր ապաստան»** (). Ջեֆ Նիկոլսի դրամատիկ ֆիլմը։ Պրեմիերան կայացել է 2011 թվականի հունվարին «Սանդենս» փառատոնի ժամանակ։

## Սյուժե
Կերտիսը սովորական աշխատող է, ով ապրում է Օհայոյի մոտ մի փոքրիկ քաղաքում՝ իր կնոջ՝ Սամանտայի և աղջկա՝ Հաննայի հետ, ով վերջերս կորցրել է լսողությունը։ Նրանք երջանիկ կյանքով էին ապրում, քանի դեռ Կետրիսը չէր սկսել գիշերը մղձավանջային երազներ տեսնել մեծ փոթորիկի մասին, որին զոհ է գնում իր ընտանիքը։ Ամեն անգամ նա իրեն շատ վատ է զգում և սկսում կասկածել, որ խելագարվում է։ Բոլորն են սկսում նրան խելագարի տեղ դնել։ Բայց Կետրիսը որոշում է դրսում փոթորկից ապաստարան կառուցել, որը իրեն և իր ընտանիքին կպաշտպանի փոթորկից։

Կերտիսի մոտ անընդհատ այն զգացողությունն է լինում, որ փոթորիկ է լինելու, և ընտանիքին էլ զգուշացնում է դրա մասին։ Մի անգամ թռչունները երամով ընկնում են ցած. ըստ Կետրիսի՝ դա ևս փոթորիկի նշան է։ Նա վերցնում է ընտանիքին և գնում ապաստարանը, որտեղից միայն մի քանի օր անց են դուրս գալիս։ Կինը համոզում է նրան, որ փոթորիկ չի լինելու և տանում հոգեբանի մոտ։ Հոգեբանն ասում է, որ Կետրիսին հանգիստ է հարկավոր։ Նրանք ընտանիքով գնում են ծովափ։ Այստեղ նրա դուստրը խաղալիս ավազի վրա գրում է «փոթորիկ» բառը։ Կետրիսը ճիշտ էր կանխազգում, իրոք փոթորիկ է լինում... Բայց արդեն ուշ էր, ապաստարանն էլ՝ շատ հեռու։

## Դերասանական կազմը

## Ծանոթագրություններ

## Արտաքին հղումներ
* Պաշտոնական կայք
* 
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ֆիլմեր ապոկալիպսիսի մասին
Կատեգորիա:Ֆիլմեր, որոնց գործողությունները տեղի են ունենում Հարավային Կարոլինայում
Կատեգորիա:Ֆիլմեր, որոնց գործողությունները տեղի են ունենում Օհայոյում
Կատեգորիա:Ֆիլմեր բունկերում
Սրբուհի Քարամյան

**Սրբուհի Հովհաննեսի Քարամյան** (), Հայաստանում խորհրդային իշխանության համար պայքարի մասնակից, կուսակցական և պետական աշխատող։ ԽՄԿԿ անդամ 1919 թվականից։

## Կենսագրություն
1920 թվականին Քարամյանն ընտանիքով տեղափոխվել է Զանգեզուրի գավառի Քարահունջ գյուղ։ Այստեղ նա ներգրավվել է տեղի ընդհատակյա կուսկազմակերպության աշխատանքներում, ընտրվել կոմբջջի քարտուղար։ Մասնակցել է Զանգեզուրում սովետական իշխանության համար մղված պայքարին։ 1920 թվականին կարմիր բանակի զորամասերի հետ Քարամյանը եկել է Բաքու, որպես պատասխանատու քարտուղար աշխատել քաղաքային կոմիտեի կինբաժնում։ 1921 թվականի հունիսից՝ Զանգեզուրի գավկոմի կինբաժնի վարիչ, 1924-1927 թվականներին՝ գավառային արհմբյուրոյի քարտուղար։ 1931 թվականին, Անդրկովկասյան կոմհամալսարանը ավարտելուց հետո, նշանակվել է ՀԿ(բ) կ ԿԿ կազմբաժնի հրահանգիչ։ 1933-1936 թվականներին կուսակցական աշխատանք է կատարել Վաղարշապատում, 1936-1938 թվականներին՝ ՀԿ(բ) կ ԿԿ ապարատում, 1939-1941 թվականներին՝ Երևանում։ 1943-1947 թվականներին եղել է ՀԽՍՀ տեքստիլ արդյունաբերության ժողկոմի տեղակալ, 1948-1956 թվականներին՝ ՀԱՄԽ-ի քարտուղար։ ՀԽՍՀ 2-4-րդ գումարումների Գերագույն սովետի դեպուտատ։ Ընտրվել է ՀԿԿ ԿԿ անդամ։

## Պարգևներ
Պարգևատրվել է Աշխատանքային կարմիր դրոշի 2 շքանշանով։

Կատեգորիա:ԽՄԿԿ անդամներ
Կատեգորիա:Կուսակցական գործիչներ
Կատեգորիա:Հայ պետական գործիչներ
Too Much Love Will Kill You

«**Too Much Love Will Kill You**», երգ՝ գրված Queen խմբի կիթառահար Բրայան Մեյի, Ֆրանկ Մուշկերի և Էլիզաբեթ Լամերսի կողմից։

Երգը կատարվել է Բրայան Մեյի և Սփայք Էդնիի կողմից Ֆրեդի Մերկուրիի հիշատակին նվիրված համերգին։ Նա նաև ձայնագրել է երգը իր առանձին ձայնասկավառակի՝ Back to the Light-ի համար և թողարկել երգը՝ որպես սինգլ։ Երգը Անգլիայի չարթերում հասել է մինչև հինգերորդ հորիզոնական, իսկ Նիդեռլանդներում՝ առաջին։ 1995 թվականին Too Much Love Will Kill You երգը մտել է Made in Heaven ձայնասկավառակի կազմի մեջ, սակայն արդեն հանգուցյալ Ֆրեդի Մերկուրիի կատարմամբ։ Երգը թողարկվել է նաև որպես սինգլ, սակայն մեծ հաջողություն չի գրանցել։ 1997 թվականին Բրայան Մեյը երգի համար ստացել է Ivor Novello մրցանակը (լավագույն տեքստի և լավագույն երաժշտության համար)։ 2003 թվականին «Պավարոտի և ընկերներ» համերգի ժամանակ զուգերգով հանդես եկան Բրայան Մեյը և Լուչիանո Պավարոտին՝ կատարելով այս երգը։ Մեծն տենորն ինքն էր Բրայանին խնդրել երգել հենց այդ երգը նրա հետ, իսկ երգի իտալերեն թարգմանությունը գրել էր Zucchero-ն։

## Տեսահոլովակ
Այս երգի համար նկարահանվել է երոկւ տեսահոլովակ։

*Բրայան Մեյի տեսահոլովակ*. այդ հոլովակը պաշտոնապես երբեք չի թողարկվել։

*Queen-ի տեսահոլովակ*. 1995 թվականի պրոմո հոլովակ Queen Made in Heaven նախագծի շրջանակներում (առաջին անգամ թողարկվել է 1999 թվականին)։

## Ծանոթագրություններ

## Արտաքին հղումներ
* Queen-ի տարբերակի Յութուբի պաշտոնական էջի տեսահոլովակները. music video based on short film "Heart-Ache", at Freddy Mercury Tribute Concert
* Բառերը Queen խմբի պաշտոնական կայքում

Կատեգորիա:Քուին խմբի երգեր
Հրանտ Կարախանյան

**Հրանտ Գրիգորի Կարախանյան** (), հայ գեղանկարիչ-գրաֆիկ։

## Կենսագրություն
Սովորել է Երևանի Ռոմանոս Մելիքյանի անվան երաժշտական ուսումնարանում, 1970-1975 թվականներին՝ Երևանի գեղարվեստա-թատերական ինստիտուտի գեղարվեստի բաժնում։ 1985 թվականին աշխատել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում, 1989 թվականին՝ Հայաստանի պատմության պետական թանգարանում։ 1986 թվականից եղել է Հայաստանի նկարիչների միության, 1995 թվականից՝ Նկարիչների միջազգային ֆեդերացիայի (ՅՈՒՆԵՍԿՕ) անդամ։

Գործերը գտնվում են Մոսկվայի, Իջևանի, Վանաձորի արվեստի պատկերասրահներում։

Մահացել է Երևանում, ծանր հիվանդությունից։

## Ստեղծագործություններ
Ստեղծագործել է գեղանկարչության և գրաֆիկայի բնագավառներում։
*«Բյուրականի աշունը», 1986
*«Արվեստանոցում», 1989
*«Դերասանուհու դիմանկարը», 1991
*«Ավետում» քրիստոնեության ընդունման 1700-ամյակի մրցանակ, 2001, գրաֆիկա
*«Բնապատկեր», 1999, մեկական աշխատանքի ցուցահանդեսի մրցանակ, գրաֆիկա
*«Փարիզյան տոն», 2003, գրաֆիկա

## Անհատական ցուցահանդեսներ
*Մոսկվա, 1991, 1993
*Իսպանիա, 1995
*Երևան, 1996-1998, 2012 (հետմահու)
*Փարիզ, 2003

## Մեջբերումներ Հրանտ Կարախանյանի մասին

## Ծանոթագրություններ

## Արտաքին հղումներ
* Հրանտ Կարախանյանի էջը youtube կայքում
* Հրանտ Կարախանյան հարցազրույց

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ գեղանկարիչներ
Կատեգորիա:Հայ գրաֆիկներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Վիքիմանիա

150px|մինի
**Վիքիմանիա** (), Վիքիմեդիա Հիմնադրամի տարեկան պաշտոնական համաժողովը, որի ընթացքում քննարկվում և ներկայացվում են Վիքիմեդիայի նախագծերը՝ Վիքիպեդիա, այլ վիքիներ, ազատ ծրագրաշարեր, ազատ գիտելիք, ազատ բովանդակություն և այս հարցերին առնչվող սոցիալական ու տեխնիկական թեմաներ։

## Ամփոփ պատկեր

## Ծանոթագրություններ

## Արտաքին հղումներ
* [//wikimania.wikimedia.org wikimania.wikimedia.org]

Կատեգորիա:Վիքիմանիա
Կատեգորիա:Վիքիմեդիա
Կարլ-Էնթոնի Թաունս

**Կարլ-Էնթոնի Թաունս կրտսեր** (, ծնվ.՝ նոյեմբերի 15, 1995), դոմինիկյան արմատներով ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA) «Մինեսոտա Թիմբերվուլվզ» ակումբում։

Ծնվել է ԱՄՆ Նյու Ջերսի նահանգի Փիսքեթուեյ բնակավայրում՝ աֆրոամերիկացի հոր և դոմինիկուհի մոր ընտանիքում։ Ավագ դպրոցն ավարտելուց հետո ուսանողական առաջնության շրջանակներում մեկ մրցաշրջան հանդես է եկել Կենտուկիի համալսարանի բասկետբոլային թիմում։ Ընտրվել է NBA-ի 2015 թվականի դրաֆթի առաջին իսկ ընտրությամբ՝ «Մինեսոտա Թիմբերվուլվզի» կողմից՝ դառնալով շուրջ 70 տարվա ընթացքում առաջին համարի ներքո ընտրված լատինամերիկացին։ 2015-16 մրցաշրջանի ավարտին ճանաչվել է տարվա նորեկ։

16 տարեկան հասակում ընդգրկվել է Դոմինիկյան Հանրապետության բասկետբոլային հավաքականում, սակայն չորակավորվելու պատճառով հնարավորություն չի ունեցել մասնակցել Լոնդոնի օլիմպիական խաղերին։

## Ծանոթագրություններ

## Արտաքին հղումներ
* Էջը draftexpress.com կայքում 

Կատեգորիա:1995 ծնունդներ
Կատեգորիա:Ամերիկացի բասկետբոլիստներ
Կատեգորիա:Դոմինիկյան Հանրապետության բասկետբոլիստներ
Կատեգորիա:Մինեսոտա Թիմբերվուլվզի բասկետբոլիստներ
Կատեգորիա:Նոյեմբերի 15 ծնունդներ
Նեպալական բու

**Նեպալական բու** (), բվերի ընտանիքի ասիական թռչուն։

Նեպալական բուի մարմնի երկարությունը հասնում է 51+ից 61 սմ-ի։ Նա սնվում է հիմնականում կրծողներով և փոքր թռչուններով, բայց կարող է հաղթել նաև շնագայլերին և այլ մեծ թռչուններին։

Նեպալական բուերը տարածված են Հիմալայներում, Հնդկաչին թերակղզում և Մալայզիայում։ Տարածված են նաև Շրի Լանկա կղզում։

## Ծանոթագրություններ

## Գրականություն
* John A. Burton (Hrsg); *Eulen der Welt — Entwicklung — Körperbau — Lebensweise*, Neumann-Neudamm Verlag Melsungen, 1986, ISBN 3-7888-0495-5

Կատեգորիա:ԲՊՄՄ կարմիր ցանկի քիչ մտահոգող տեսակներ
Կատեգորիա:Բվեր
Կատեգորիա:Թռչուններ այբբենական կարգով
Բորնմութ ՖԱ

**Բորնմութ**, անգլիական պրոֆեսիոնալ ֆուտբոլային ակումբ համանուն քաղաքից։ Ակումբը հիմնադրվել է 1899 թվականին, տնային խաղերն անցկացնում է Դին Կորտ մարզադաշտում, գույներն են սև-կարմիր-սպիտակ։ Ներկայումս թիմը հանդես է գալիս Պրեմիեր Լիգայում։

## Պատմություն
1890 թվականին առաջին անգամ հիշատակվում է Boscombe St. John's Lads’ Institute F.C. անունով Սեյնթ-Ջոն համալսարանի ուսանողական թիմը, որը հանդես էր գալիս շրջանային առաջնությունում։ 1890-ականներին ակումբն ուներ տեղական մակարդակ և միայն 1899 թվականի աշնանը թիմն առանձնացավ համալսարանից և շրջանի անունով կոչվեց «Բոսկոմբ»։ 1899/1900 մրցաշրջանում «Բոսկոմբը» հանդես եկավ Բորնմութի շրջանային պատանեկան լիգայում և Հեմփշիրի պատանեկան գավաթում։ 1905/06 մրցաշրջանի ավարտին ակումբը թույլտվություն ստացավ հանդես գալ մեծահասակների սիրողական լիգայում։

1910 թվականին ստանալով հողատարածք՝ «Բոսկոմբը» սկսեց Դին Կորտ մարզադաշտի շինարարությունը։ Նույն տարի ակումբը ստորագրեց իր առաջին պրոֆեսիոնալ պայմանագիրը ֆուտբոլիստի հետ։ 1913/14 մրցաշրջանում «Բոսկոմբն» առաջին անգամ Անգլիայի գավաթում հանդես գալու թույլտվություն ստացավ, սակայն առաջին համաշխարհային պատերազմը թույլ չտվեց ակումբը զարգանա և այն վերադարձավ Հեմփշիրի լիգա։

1920 թվականին ստեղծվեց երրորդ դիվիզոնը և «Բոսկոմբը» Հեմփշիրի լիգայից տեղափոխվեց Հարավային լիգա։ Հարավային լիգայում իր երրորդ մրցաշրջանում ակումբը զբաղեցրեց երկրորդ տեղը և դուրս եկավ ֆուտբոլային լիգա։ Ֆուտբոլային լիգայում հանդես գալու թույլտվություն ստանալուց հետո ակումբը վերանվանվեց «Բորնմութ», որն արդեն ներկայացնում էր ողջ քաղաքը։ 1970 թվականին «Բորնմութը» 47 տարվա մեջ առաջին անգամ դուրս մնաց երրորդ դիվիզիոնից։ 1987/88 մրցաշրջանում «Բորնմութը» Հարի Ռեդնապի գլխավորությամբ նորամուտը նշեց երկրորդ դիվիզոնում, սակայն երեք տարի հետո կրկին վերադարձավ երրորդ դիվիզոն։

2009 թվականին ակումբը գլխավորեց թիմի նախկին ֆուտբոլիստ Էդդի Հաուն։ Առաջին մրցաշրջանի ընթացքում Հաուն ակումբը դուրս բերեց երրորդ լիգա։

2010-ականների սկզբին ակումբի բաժնետոմսերի վերահսկիչ փաթեթը գնեց ռուս գործարար Մաքսիմ Դեմինը։

«Բորնմութը» 2012/13 մրցաշրջանում բարձրացավ Չեմպիոնշիպ։ 2014/15 մրցաշրջանի արդյունքում «Բորնմութն» իր պատմության մեջ առաջին անգամ Պրեմիեր Լիգայի ուղեգիր նվաճեց։

## Ներկա կազմ
*2017 թվականի օգոստոսի 31-ի դրությամբ*

 13px|Ավագ

 15px

## Նվաճումներ
* **[[Անգլիայի ֆուտբոլային լիգայի առաջնություն|Անգլիայի երկրորդ դիվիզիոն]]**
** **Հաղթող.** 2014–15
* **[[Ֆուտբոլի Անգլիայի երրորդ դիվիզիոն|Անգլիայի երրորդ դիվիզիոն]]**
** **Հաղթող.** 1986–87
** *Երկրորդ տեղ (2).* 1947–48, 2012–13
* **[[Ֆուտբոլի Անգլիայի չորրորդ դիվիզիոն|Անգլիայի չորրորդ դիվիզիոն]]**
** *Երկրորդ տեղ (2).* 1970–71, 2009–10
** *Փլեյ օֆֆի հաղթող.* 2002–03
** *Անցում հաջորդ փուլ.* 1981–82
* **[[Ֆուտբոլի Հարավային առաջնություն|Հարավային առաջնություն]]**
** *Երկրորդ տեղ.* 1922–23
* **[[Ֆուտբոլային Լիգայի մրցանակ]]**
** **Հաղթող.** 1983–84
** *Երկրորդ տեղ.* 1997–98
* **Ֆուտբոլային Լիգայի երրորդ դիվիզիոնի հարավային գավաթ**
** **Հաղթող.** 1945–46

## Ծանոթագրություններ

## Արտաքին հղումներ
* Բորնմութի պաշտոնական կայքը 
* Բորնմութի մասին տեղեկություն Պրեմիեր Լիգայի հայալեզու կայքում 

Կատեգորիա:Անգլիական ֆուտբոլային ակումբներ
Կատեգորիա:Անգլիայի Պրեմիեր լիգայի ակումբներ
Պիի կյանքը (ֆիլմ)

**«Պիի կյանքը»** (), ռեժիսոր Էնգ Լիի արկածային դրաման 3D ֆորմատով։ Ֆիլմը նկարահանվել է Յան Մարթելի համանուն վեպի հիման վրա, որը հրատարակվել է 2001 թվականին։ Գլխավոր դերակատարը հնդիկ սկսնակ դերասան Սուրաջ Շարման է։

Պրեմիերան կայացել է Նյու Յորքի կինոփառատոնի ժամանակ 2012 թվականի սեպտեմբերի 28-ին։ ԱՄՆ-ում ֆիլմը ներկայացվել է 2012 թվականի նոյեմբերի 21-ին, իսկ Ռուսաստանում՝ 2013 թվականի հունվարի 1-ին։ Կինոարվեստի ամերիկյան ակադեմիան ֆիլմն անվանել է տարվա լավագույն տասը ֆիլմերից մեկը, իսկ Ամերիկյան կինոակադեմիան ֆիլմին շնորհել է 11 անվանակարգ «Օսկար» մրցանակաբաշխության համար՝ ներառյալ տարվա լավագույն ֆիլմը։

## Դերերում
* Սուրաջ Շարմա՝ *Պի Պատել*
* Տաբասում Հաշմի՝ *Պի Պատելի մայրը*
* Ադիլ Հուսեյն՝ *Պի Պատելի հայրը*
* Իրֆան Խան՝ *Պի Պատելը մեծ տարիքում*
* Ժերար Դեպարդիե՝ *կոկ*
* Ռեյֆ Սփոլ՝ *Յան Մարտել*
* Այուշ Տանդոն՝ *Պի Պատելը վաղ մանկության շրջանում*

## Նկարահանումներ
2000-ական թվականներին ռեժիսորի թեկնածուներն էին Մ. Նայթ Շյամալանը, Ալֆոնսո Կուարոնը և Ժան Պիեր Ժյոնեն։

Ռեժիսորը որոշեց փոխարինել Թոբի Մագուայերին, որը սկզբնապես պետք է խաղար Գրողի դերը ֆիլմում, Ռեյֆ Սփոլի հետ։ Էնգ Լին կարծում էր, որ Թոբի չափազանց հայտնի դերասան է, որ կարող է հեռուստադիտողների ուշադրությունը գարվել և տանել իր կողմը՝ մյուս դերասաններից։

«Համանուն» ֆիլմում Իրֆան Խանը և Տաբուն ընտանեկան զույգի դեր են կատարում և ունեն որդի ու դուստր։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:20th Century Fox ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:IMAX ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Արկածային ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դրամա ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր կրոնի մասին
Կատեգորիա:Ֆիլմեր որբերի մասին
Կատեգորիա:Ֆիլմեր, որոնց գործողությունները տեղի են ունենում 1972 թվականին
Կատեգորիա:Ֆիլմեր, որոնց գործողությունները տեղի են ունենում 1973 թվականին
Կատեգորիա:Ֆիլմեր, որոնց գործողությունները տեղի են ունենում 1966 թվականին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում 1977 թվականին
Կատեգորիա:Ֆիլմեր, որոնց գործողությունները տեղի են ունենում 1978 թվականին
Կատեգորիա:Dune Entertainment ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Lamborghini Sesto Elemento

**Lamborghini Sesto Elemento** (իտալերենից թարգմանաբար նշանակում է վեցերորդ տարր), Lamborghini ընկերության սուպերմեքենա հիմնված Gallardo-ի վրա։ Մեքենայի անվանումը մատնանշում է Մենդելեևի պարբերական համակարգի վեցերորդ տարրը՝ ածխածինը, որը մտնում է ածխածնային մանրաթելի բաղադրության մեջ, որից էլ պատրասվել են մեքենայի ընթացային մասերը և թափքի այլ տարրեր։ Առաջին անգամ մեքենան ցուցադրվել է 2010 թվականին Փարիզի ավտոսալոնում։ 
Ածխապլաստի օգտագործման շնորհիվ մեքենայի զանգվածը կազմում է 999 կգ, որը դարձրել է նրան ամենաթեթև մեքենան Lamborghini ընկերության պատմության մեջ։ Մեքենայի թափքը պատրասված է ածխապլաստից և պլաստմասից, Boeing-ի հետ մշակված համատեղ տեխնոլոգիաներով։

## Շարժիչը և ընթացային տվյալները
Մեքենան հագեցած է V10, 5,2 լիտրանոց, 570 ձիաուժ հզորությամբ շարժիչով (Շարժիչը և փոխանցման տուփը վերցված են Lamborghini Gallardo Superleggera-ից)։ Մեքենայի տեսակարար հզորությունը կազմում է 562 ձիաուժ։ Շարժիչը միացած է 6 աստիճան, կիսաավտոմատ փոխանցման տուփին։ Lambօrghini ընկերության հավաստիացմամբ 0-100 կմ/ժ արագացմանը մեքենան հասնում է 2,5 վայրկյանում, առավելագույն արագությունը կազմում է 320 կմ/ժ։

## Տվյալներ վաճառքի և փորձարկումների մասին
Մեքենան թողարկվել է 20 օրինակով։ Մեքենայի գինը տատանվում է 2,2-2,9 միլիոն $-ի սահմաններում։
Top Gear հեռուստահաղորդման ժամանակ մեքենան թեստավորվել է Ռիչարդ Համոնդի կողմից։ Նա նկատել է, որ քաշի նվազեցման համար Lamborghini-ընկերությունը սովորական նստատեղերի փոխարեն օգտագործել է փոքրիկ բարձիկներ, հավաքած նստատեղերի ձևով։ Ռիչարդը ավելացրել է, որ մեքենան աննկարագրելի արագ է և թեթև է նույնիսկ Ford Fiesta-ից։

## Մեքենան արվեստում
Մեքենան իր մասնակցությունն է ունեցել Need For Speed (Արագության ցանկություն) ֆիլմում, որը նկարահանվել է 2014 թվականին։

## Արտաքին հղումներ
* http://www.lamborghini.com/en/masterpieces/sesto-elemento/overview/ 

Կատեգորիա:Ավտոմեքենաներ ըստ արտադրման երկրի
Արամայիս Ավագյան

**Արամայիս Ռուստամի Ավագյան** (), հայ աշխարհագրագետ։ Աշխարհագրական գիտությունների դոկտոր, պրոֆեսոր, Երևանի պետական համալսարանի աշխարհագրության և երկրաբանության ֆակուլտետի դասախոս։

## Կենսագրություն
Ծնվել է 1942 թվականի մայիսի 17-ին, Իրանի Արաք քաղաքում։ 1946 թվականին տեղափոխվել է Հայաստան։

## Կրթություն
1960 թվականին ավարտել է Արտաշատ քաղաքի թիվ 2 միջնակարգ դպրոցը։ 1961 թվականին ընդունվել և 1966 թվականին ավարտել է ԵՊՀ աշխարհագրության և երկրաբանության ֆակուլտետը։

## Աշխատանքային փորձը
Աշխատել է ՀՀ երկրաբանության վարչությունում, որպես գեոմորֆոլոգ։ 1969 թվականից մինչ օրս աշխատում է ԵՊՀ սոցիալ-տնտեսական աշխարհագրության ամբիոնում։

## Գիտական գործունեությունը
1975 թվականին ստացել է թեկնածուի գիտական աստիճան, 1982 թվականին՝ դոցենտի կոչում, 2001 թվականին՝ դոկտորի գիտական աստիճան, 2007 թվականին՝ պրոֆեսորի կոչում։ 2006-2013 թվականներին եղել է ԵՊՀ սոցիալ-տնտեսական աշխարհագրության ամբիոնի վարիչը։

Հեղինակ է դպրոցական աշխարհագրության չորս դասագրքերի (7-րդ, 8-րդ դասարաններ)։ Գրել է «Ռեգիոնալ աշխարհագրություն, մաս I, Եվրոպա», «Արտասահմանյան երկրների սոցիալ-տնտեսական աշխարհագրություն, մաս II, Ասիա» բուհական դասագրքերը, «ՀՀ ընդերքի ռեսուրսների աշխարհագրական գնահատականը» և մի շարք այլ մենագրություններ, շուրջ չորս տասնյակ գիտական հոդվածներ։

Գիտական աշխատանքների զգալի մասը վերաբերվում է բնական ռեսուրսների գնահատման, բնօգտագործման և բնապահպանության, աշխարհագրական գիտությունների հումանիզացման հիմնահարցերին։

*Դասավանդում է հետևյալ առարկաները.*
* Արտասահմանյան երկրների սոցիալ-տնտեսական աշխարհագրություն
* Տարածաշրջանների և պետությունների ռեգիոնալ աշխարհագրություն
* Տնտեսական և սոցիալական աշխարհագրություն
* Քաղաքական աշխարհագրություն
* Մագիստրաոտուրա
* Բնապահպանության հումանիստական սկզբունքները
* Մագիստրոսական ծրագրի և գիտական սեմինարի ղեկավարում
* Մագիստրոսական ծրագրի ղեկավարում

Տերապետում է Հայերեն, ռուսերեն, անգլերեն։ Ամուսնացած է, ունի մեկ զավակ։

## Ծանոթագրություններ

## Արտաքին հղումներ
* Արամայիս Ավագյանը ԵՊՀ պաշտոնական կայքում

Կատեգորիա:Աշխարհագրական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Հայ աշխարհագրագետներ
Կատեգորիա:Հայ պրոֆեսորներ
Յունավիր

**Յունավիր** (), կոմունա Ֆրանսիայի Էլզաս տարածաշրջանում։ Կոմունայի դեպարտամենտը Վերին Հռենոսն է։ Մտնում է Ռիբովիլե կանտոնի կազմի մեջ։

Կոմունայի INSEE կոդը 68147-ն է։

Կոմունան տեղակայված է Փարիզից մոտավորապես 380 կմ արևելք, Ստրասբուրգից 60 կմ հարավ-արևմուտք և Կոլմարից 12 կմ հյուսիս։

2003 թվականին ընդգրկվել է Ֆրանսիայի ամենագեղեցիկ գյուղերի ցանկում։

## Բնակչություն
2008 թվականին կոմունայի բնակչության քանակը կազմել է 611 բնակիչ․

## Տնտեսություն
2007 թվականին, 389 մարդու շրջանակում աշխատանքային տարիքում (15-64 տարեկան) 306-ը տնտեսապես ակտիվ էին, 83-ը ոչ ակտիվ (ակտիվության ցուցանիշը 78.7%, 1999 թվականին 75.7% էր)։ Ակտիվ 306-ից աշխատում էին 285-ը (161 տղամարդ և 124 կին), անգործների թիվտ 21-ն էր (8 տղամարդ և 13 կին)։

83 ոչ ակտիվներից 21-ը աշակերտներ կամ ուսանողներ էին, 40-ը՝ թոշակառուներ, 22-ը ակտիվ չէին այլ պատճառներով։

## Տեսարժան վայրեր
* Սեն Ժաք լը Մաժյոր եկեղեցի (14-րդ դար), պատմական հուշարձան 1929 թվականից
* Շատրվան (17-րդ դար)

## Պատկերասրահ

Պատկեր:Hunawihr 041.JPG|Յունավիր
Պատկեր:Hunawihr A 042.JPG|Սեն Ժաք լը Մաժյոր եկեղեցի
Պատկեր:Hunawihr 044.JPG|Շատրվան
Պատկեր:Hunawihr 065.JPG|Քաղաքապետարան


## Տես նաև
* Ֆրանսիայի ամենագեղեցիկ գյուղերը

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի կոմունաներ
Պետրոս Քերեսթեջյան

**Պետրոս Քերեսթեջյան** (), օսմանյան լեզվաբան, լրագրող, թարգմանիչ և թուրքերեն ստուգաբանական բառարանի հեղինակը։

## Կենսագրություն
Պետրոսն ունի հայկական ծագում, ծնվել է Կոստանդնուպոլսում՝ Կայսերիում ապրած ընտանիքում։ Նրա հայրը՝ Գրիգորը, անտառահատ էր, հենց այս հանգամանքով էլ տրվել է նրանց ազգանունը՝ «Քերեսթեջյան», որը անգլերենից թարգմանաբար նշանակում է փայտահատ։ Պետրոսը հաճախել է Բեսիկտասի հայկական «Սիբյան» դպրոցը։ Հետո նա տեղափոխվել է Իզմիր, որտեղ հաճախել է տեղի անգլիական դպրոցը։ Թուրքիայում ուսանելուց հետո Պետրոսը շարունակել է իր ուսումն արտասահմանում՝ Փարիզում։ Նա տեղափոխվել է Անգլիա, որտեղ սովորել է իտալերեն։ Երբ վերադառնում էր Թուրքիա, Պետրոսը դարձել է Արտաքին Հաղորդակցությունների գրասենյակի վարիչը՝ մինչև 1880 թվականը։

10 լեզուների հայ պոլիգլոտ և ֆինանսական և տնտեսական գործերի մասնագետ Պետրոս Քերեսթեջյանը հմտացրեց իր եղբորորդուն՝ Բերք Քերեսթեջյանին այս ոլորտներում։ Նա դարձավ Թերքյումանի «Ահվալ» օրաթերթի գլխավոր լրագրողը։ Հետո նա դարձավ Ֆինանսական Մինիստրության Թարգմանությունների գրասենյակի կառավարիչը՝ մինչև իր մահը՝ 1907 թվականը։

## Գործունեություն
1891 թվականին Լոնդոնում հրատարակվել է Պետրոս Քերեսթեջյանի ֆրանսերեն «Glanures étymologiques des mots francais: d'origine inconnue ou douteuse» գիրքը։ 1900 թվականին Քերեսթեջյանը հրատարակում է թուրք-ֆրանսերեն բառարան։ Իր եղբորորդու՝ Հեյգի օգնությամբ՝ ետմահու հրատարակվում է իր՝ «Quelques matériaux pour un dictionnaire etymologique de la langue Turque»՝ 1912 թ.ին՝ Լոնդոնում և համարվում է թուրքերենի առաջին ստուգաբանական բառարանը։ 1945 թ.ին, նորից ետմահու հրատարակվում է նրա՝ «Philological and lexicographical study of 6000 words and names Armenian comparisons with 100,000 words, 900 languages, and historical and geographical data»-ն, որը համարվում է հայերենի սկզբնաղբյուրը։

## Ծանոթագրություններ

Կատեգորիա:Թուրքահայ լեզվաբաններ
Կատեգորիա:Թուրքահայ թարգմանիչներ
Կատեգորիա:Թուրքահայ լրագրողներ
Կատեգորիա:Թուրքահայ արձակագիրներ
Կատեգորիա:Հայերն Օսմանյան կայսրությունում
Կատեգորիա:19-րդ դարի Օսմանյան կայսրության գրողներ
Կատեգորիա:20-րդ դարի Օսմանյան կայսրության գրողներ
Կատեգորիա:19-րդ դարի թարգմանիչներ
Կատեգորիա:Հայ տղամարդ գրողներ
Արմեններ

**Արմեններ**, հայալեզու ցեղախումբ Հայկական լեռնաշխարհում, Արմենի-Շուպրիա երկրի հիմնական բնակչությունը։

## Անվան ստուգաբանություն
Հուրիա-ուրարտական ծագում ունեն «Արմենի», «Արմենիա», «Արմինա» անունները։ Արմենի նշանակում է Արմենների երկիր։ Օտարները Հայաստանը կոչում են Արմենիա (բացի վրացիներից և կուրմանջի բարբառով խոսող քրդերից)։ Անվան ավանդական հենքով հյուսած ստուգաբանությունը մի քանի կերպ է բացատրվում։ Նախ՝ այն ծագած է համարվում հնդեվրոպական արմեններ ժողովրդից։ Երկրորդ, սանսկրիտերեն արա՝ «արի», «քաջ» և մանա՝ «մարդիկ» բառերի միացումից։ Այսինքն՝ «քաջ մարդիկ»։ Երրորդ, ըստ Մովսես Խորենացու կոչվել է Հայկյան Արամ նահապետի անունով։ Եվ, վերջապես, Արամանյակ նահապետի՝ անունով, որը Հայկի որդին էր, նրա անվան կրճատ ձևը եղել է Արմեն, որից և մեր ժողովրդի ու երկրի անվանումը։ Արմեն ժողովրդի մասին առաջին անգամ հիշատակվում է Աքեմենյան Պարսկաստանի թագավոր Դարեհ Վշտասպյանի (մ.թ.ա. 522—486) արձանագրության մեջ։ Նրա կառավարման ժամանակ, բացի մի շարք այլ ժողովուրդներից, նրա դեմ ապստամբել էին նաև արմենները, որոնք ցանկանում էին անկախություն ձեռք բերել։ Այս ապստամբությունը մանրամասն նկարագրված է Բեհիսթունյան (Քիրմանշահի մոտ) բարձր ժայռի վրա քանդակած Դարեհ Ա-ի բևեռագիր արձանագրության մեջ, որը գրված է երեք լեզվով՝ հին պարսկերեն, էլամերեն և բաբելոներեն։ Արմենների երկիրն այս արձանագրության մեջ անվանված է «Արմենիա», իսկ ժողովուրդը՝ արմեններ։

## Պատմություն
Արմենները վաղուց ապրել են Հայկական լեռնաշխարհի հարավարևմտյան և Փոքր Ասիայի արևելյան մասում։ Ասորեստանյան արձանագրություններում Արմենները հիշատակվում են «ուրումե», իսկ ուրարտական արձանագրություններում՝ «ուրմե» կամ «արմե» անուններով, Հոմերոսը հիշատակում է արիմներ ժողովրդի անունը։ Մ․թ․ա․ 23-րդ դարում գրված մի արձանագրությունում հիշատակվում է, որ Աքքադի Նարամսին թագավորի դեմ են ելել 17 թագավորներ, որոնցից 11-րդը Արմանի երկրի Մադակինա թագավորն է։ Երկրորդ հիշատակությունը Սարգոնի (մ․թ․ա․ 2334-2284) մի արձանագրությունում է, ըստ որի Արմանի երկիրը Սարգոնի տիրապետության տակ է եղել։ «Ուրումե» տարբերակով առաջին անգամ հիշատակավել է Ասորեստանյան թագավոր Թիգլաթպլասար Ա թագավորի (մ․թ․ա․ 1115-1077) ժամանակ։ Նա հիշատակել է որ ուրումեացիները գրավել են Շուպրիա երկրի Ալզի և Աղձնիքի շրջանները։ Ուրարտացիներից առաջինը Մենուա արքան է արշավել Արմենի-Շուպրիայի վրա, այն կոչելով Ուրմեուխի։ Մ․թ․ա․ 773 թվականին Արգիշտի Ա-ը արշավում է Ուրմեի վրա, ավերելով և 24 հազար գերի տանելով։ «Արմե» ձևով առաջին անգամ հիշատակվում է Սարդուրի Բ-ի օրոք։ Նա 3 արշավանքներ է ձեռնարկում տանելով 8500 գերիներ։ Հերոդոտոսից և հունական այլ հեղինակներից հայտնի է դառնում, որ Հայկական լեռնաշխարհում գոյություն են ունեցել երկու սատրապություններ՝ 18-րդը, որի բնակիչները առավելապես ալարոդներ են, և 13-րդը, որի բնակիչները առավելապես արմեններ են։

## Տես նաև
* Հայեր

## Ծանոթագրություններ

Կատեգորիա:Հայկական ցեղեր
Աղդաշ (լեռ, Սյունիք)

**Աղդաշ**, լեռնագագաթ Զանգեզուրի լեռնաշղթայի միջին մասում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Ալզի

**Ալզի** (նաև՝ **Ալզինինի**, **Էնզիտա**), հնագույն թագավորություն և երկրամաս Հայկական լեռնաշխարհում, նրա հարավ-արևմտյան կողմում, Արածանիի ստորին հոսանքի հովտում։

## Անվան ստուգաբանություն
Ուրարտերեն Ալզի նշանակում է ժայռ։ Մի շարք ուսումնասիրողներ Ալզիի տարբերակներ Ալզինինիի, Էնզիտայի և մյուսների հնչյունական նմանությունը տեսնելով՝ այն տեղադրում են հետագայի Մեծ Հայքի Աղձնիք աշխարհի կամ Ծոփք աշխարհի Անձիտ գավառի տեղում։ Ոմանք էլ ուղիղ կապ են գտնվում նոր ժամանակների Խարբերդի շրջանի Աղվան գյուղի և Ալզիի տարբերակ «Իշվան»-ի մեջ։

## Պատմություն
Ալզին առաջին անգամ հիշատակվում է խեթական թագավոր Սուպպիլուլիումաս Ա-ի թողած արձանագրության մեջ (մ․թ․ա․ 14-րդ դար)։ Ալզին մ․թ․ա․ 13-րդ դարում նվաճվում է Ասորեստանի, մ․թ․ա․ 12-րդ դարում՝ փռյուգացիների, իսկ մ․թ․ա․ 9-րդ դարում՝ ուրարտացիների կողմից։

Ալզին Հայկական լեռնաշխարհի ամենաուժեղ ցեղային միություններից էր․ նրա ժողովուրդները՝ սուբարիները և հայասացիները սերտ կապված էին իրար հետ, զբաղվում էին անասնապահությամբ, երկրագործությամբ, արհեստներով։ Ալզիից պղինձ և պղնձյա իրեր էին արտահանում Ասորեստան ու Եգիպտոս։

## Ծանոթագրություններ

## Գրականություն
* Հայ Ժողովրդի Պատմություն էջ 292

Կատեգորիա:Վանի թագավորության երկրամասեր
Կատեգորիա:Նախնադարյան Հայաստան
Կատեգորիա:Հայկական լեռնաշխարհի հնագույն երկրներ
Սուխմու

**Սուխմու** (նաև՝ **Սուխնու**, **Ցուխմա**, **Սուխմե**, **Զուխմա**, **Սուխմի**, **Սուխնի**, **Զուխմե**, **Ծուխմա**, **Նեմմե**, **Նիմմե**, **Նիմմի**, **Նիմնի**, **Տումե**, **Տումմե**, **Տումմի**, **Տումնի**), հնագույն երկրամաս Հայկական լեռնաշխարհում՝ Վանի թագավորությունում։

## Պատմություն
Սուխմուն հիշատակվում է մ․թ․ա․ 14-13-րդ դարերում, հեթական և ասորեստանյան արձանագրություններում։ Ճշգրիտ տեղադրությունն անորոշ է։ Ուսումնասիրողների մեծ մասը երկրամասը տեղադրում Կարինի և Բալուի միջև՝ Հաշտյանք, Բալահովիտ, Անձիտ գավառների տեղում։ Նիկողայոս Ադոնցը Սուխմուն համարում է Դայանի երկրամասի մի շրջանը։ Ոմանք գտնում են, որ վրացերենում Հայաստանի *[[Սոմխեթի]]* և հայերի *սոմեխի* անվանումները ծագում են Սումխուի *Սուխմի* և *Սուխմա* ձևերից։

## Ծանոթագրություններ

Կատեգորիա:Վանի թագավորության երկրամասեր
Կատեգորիա:Նախնադարյան Հայաստան
Կատեգորիա:Հայկական լեռնաշխարհի հնագույն երկրամասեր
Տիրոկաֆտերի

**Տիրոկաֆտերի** (), պանրով ուտեստ, որ պատկանում է հունական խոհանոցին։

## Բաղադրություն
Տիրոկաֆտերիի պատրաստման կարևորագույն բաղադրիչներն են Ֆետա պանիրը (երբեմն այն զուգորդվում մեկ կամ մի քանի այլ տեսակի փափուկ, սպիտակ պանիրներով), Չիլի աղացած պղպեղը, աղացած սովորական պղպեղը, ձիթապտղի յուղը, կիտրոնի հյութը, սխտորը, մածունը և խնկածաղիկը։

Այն սովորաբար ուտում են որպես տաք ուտեստ կամ տաք հացի հետ միասին։ Ուտեստը ունի կծու կամ աղի համ։

Վերջին շրջանում նա Հունաստանում և իր տարածաշրջանում (Կիպրոս, Թուրքիա, Բուլղարիա) վայելում էր ժողովրդի հավանությունը և մատուցվում մի շարք Հունաստանյան ամերիկյան ռեստորաններում։

## Ծանոթագրություններ

Կատեգորիա:Հունական խոհանոց
Խուան Ելանգեզյան

**Խուան Ռեյնալդո Սամուել Հովսեփի Ելանգեզյան** (Հովհաննես Ելանկէօզեան, ), հայազգի կոմպոզիտոր, բանաստեղծ, թարգմանիչ։ Երաժշտագիտության դոկտոր (2004)։

## Կենսագրություն
Խուան Ելանգեզյանը ծնվել է 1950 թվականին, Բուենոս Այրեսում։ Եղեռնից մազապուրծ կիլիկիահայ երրորդ սերնդի շառավիղ է։ 1982 թվականին ավարտել է Արգենտինայի Կաթողիկե համալսարանը, 1984 թվականին՝ Երևանի Կոմիտասի անվան կոնսերվատորիայի երաժշտագիտական բաժինը, 2001 թվականին՝ նույն կոնսերվատորիայի ստեղծագործության բաժինը։ 1996 թվականից աշխատում է Արգենտինայի Կաթողիկե համալսարանի մշակույթի ինստիտուտում, պրոֆեսոր 1996 թվականից։ Հայաստանի գրողների և կոմպոզիտորների միության անդամ է։

## Ստեղծագործություններ
Գերակշիռ քնարական մեղեդային հիմքով հայկական ազգային և լատինաամերիկյան երաժշտության տարրերով, ժամանակակից կոմպոզիտորական տեխնիկայով ստեղծված Ելանգեզյանի երկերը հնչել են Բուենոս Այրեսում, Երևանում, Փարիզում և այլուր։ Հեղինակ է ծրագրային սիմֆոնիկ և կամերային երկերի՝
*«Նախնիներից», 1974, թավջութակի պիես
*«Կատարսիս», 1977, դաշնամուրի և դերասանների համար
*«Արյան սյուիտ», 1991, նվիրված է Արցախյան հերոսամարտի զոհերին, դաշնամուրի համար
*«Մարող լույսի երգեր», 1991
*«Պատանեկան երգեր», 1991
*«Հայոց աստվածները կամ սենյակ Վահագնի», 2001, սիմֆոնիկ պոեմ
*«Երկխոսություն» տրիո, 1983
Դաշնամուրի երեք պիես՝
*«Ջրաներկեր», «Կիլիկիա» սեքստետ, «Մատաղ» կվարտետ, 1983

## Երկեր
*Ջրաներկեր, 1984։
*Կիլիկիա, 1984։
* Արիան, Իմպրեսո էն լա Արգենտինա, 1994։

## Թարգմանություններ
*Դորա Սահակյան, Զմյուռնիա 1922, Մոնրեալ, 2001։
*Հայաստանի գրողների միություն, Բանաստեղծություններ, Երևան, 1984։

## Ծանոթագրություններ

## Արտաքին հղումներ
*Juan Yelanguezian: Madagh & Orphans of Armenia

Կատեգորիա:1950 ծնունդներ
Կատեգորիա:Բուենոս Այրես քաղաքում ծնվածներ
Կատեգորիա:Դեկտեմբերի 18 ծնունդներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Կոմպոզիտորներ այբբենական կարգով
Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Հայ կոմպոզիտորներ
Կատեգորիա:Հայաստանի գրողների միության անդամներ
Կատեգորիա:Հայաստանի կոմպոզիտորների և երաժշտագետների միության անդամներ
Աբեռնեսի դուռ

**Աբեռնեսի դուռ**, գետակ Ճորոխի ավազանում, Թորթում գետի աջակողմյան վտակը։ Ոռոգում է Աբեռնես գյուղի դաշտերը։

## Ծանոթագրություններ

Կատեգորիա:Թուրքիայի գետեր
Կատեգորիա:Թորթում գետի վտակներ
Կատեգորիա:Էրզրումի նահանգ
Honest (երգ)

«**Honest**», ամերիկացի ռեփեր Future-ի երգն է։ Այն թողարկվել է 2013 թվականի օգոստոսի 19-ին՝ որպես նրա «Honest» կոչվող երկրորդ ստուդիական ալբոմի երկրորդ սինգլ։ Երգը գրվել է Future-ի կողմից, իսկ պրոդյուսերներն են DJ Spinz-ը և Metro Boomin-ը։

## Տեսահոլովակ
Երգի տեսահոլովակը, որի ռեժիսորն է Քոլին Թիլին, թողարկվել է 2013 թվականի սեպտեմբերի 11-ին։

## Հիթ շքերթներ
### Շաբաթական հիթ շքերթներ

### Տարեվերջի հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում

Կատեգորիա:2013 երգեր
Կատեգորիա:2013 սինգլներ
Կատեգորիա:Future երգեր
Sublime Text

**Sublime Tex**t-ը Python ծրագրային լեզվի կիրառական ծրագրավորման միջերես ունեցող ելակետային կոդի միջհարթակային խմբագրիչ է։ Այն ի սկզբանե օժանդակում է ծրագրավորման և նշարկման բազմաթիվ լեզուներ։ Lրացուցիչ ֆունկցիաները կարող են ավելացնել խրվակների օգնությամբ։

Խմբագրիչի պաշտոնական կայքը հնարավորություն է տալիս անվճար և անսահմանափակ ժամանակով լիարժեք օգտվել ծրագրից՝ ծանոթանալու նպատակով, սակայն գործնական, շահութաբեր գործունեություն ծավալելիս այն օգտագործելու համար անհրաժեշտ է թույլատրագիր գնել։

## Տարբերակների պատմությունը

## Sublime Text 1
Ծրագրի առաջին տարբերակը նախատեսված էր միայն Windows օպերացիոն համակարգի համար։
Հնարավորությունները.
* Ավոտմատ պահպանում,
* Ֆայլերի գլխագրեր,
* Մինիքարտեզ՝ ընթացիկ կոդի ամբողջական դիտում,
* Կոդի մի քանի բաժինների ընտրելու հնարավորություն,
* Փոփոխություն կատարել մի քանի պանելներում;
* Ծրագրավորման 27 լեզուների ներկառուցված առաջկցություն,
* Փնտրում և փոխարինում,
* Համապատասխան փակագծեր, ավտոլրացում,
* Աջակցում Python ծրագրային լեզվի հավելվածներին;
* Օգտագործողի թեժ ստեղներ։

## Sublime Text 2
2-րդ տարբերակից սկսած Sublime Text-ը հասանելի դարձավ մյուս օպերացիոն համակարգերի համար։ Թողարկվեցին տարբերակներ Mac OS X և Լինուքս համակարգերի համար։

### Նորարարություններ
* Go ծրագրավորման լեզվի կոդի լուսավորում,
* Արագ անցումը կոդի հատվածներին,
* Ազատ ամբողջական էկրանի վիճակ,
* Հրամանների պնակ,
* Աջակցում OS X Lion համակարգին։

### Լեզուների աջակցում
Sublime Text-ն աջակցում է ծրագրավորման բազմաթիվ լեզուների և հնարավորություն ունի լուսավորել հետևյալ լեզուների կոդերը. C, C++, C#, CSS, D, Dylan, Erlang, HTML, Groovy, Haskell, Java, JavaScript, LaTeX, Lisp, Lua, Markdown, MATLAB, OCaml, Perl, PHP, Python, R, Ruby, SQL, TCL և XML։ Ծրագրային այն լեզուներից բացի, որոնց աջակցումն ապահովված է ծրագրային փաթեթում, օգտագործողը հնարավորություն ունի այլ լեզուների աջակցման համար բեռնել հավելվածներ։

### Թեմաներ
Sublime Text ծրագրային փաթեթում ներառված են 22 տարբեր թեմաներ։ Օգտագործողը հնարավորություն ունի հավելվածների միջոցով ավելացնել նոր թեմաներ։

### Մինիքարտեզ
Օգտագործողն էկրանի աջ հատվածում տեսնում է ծրագրի ընթացիկ կոդը, որի միջոցով հնարավորություն ունի արագ անցում կատարել կոդի տարբեր հատվածներ։

### Ավտոլրացում
Sublime Text-ով աշխատանքի ժամանակ ծրագիրը՝ կախված ծրագրավորման լեզվից, առաջարկում է գրառումն ավարտելու տարբերակներ, որը մեծացնում է կատարվող աշխատանքի արագությունը։

### Կոդի լուսավորում
Sublime Text-ի մուգ ֆոնը նախատեսված է կոդն ավելի ակնառու դարձնելու համար։ Կոդի տարբեր հատվածներ ունեն տարբեր լուսավորում, որը հնարավորություն է տալիս հեշտությամբ զանազանել կոդի հատվածները։

## Sublime Text 3
Sublime Text 3-ի բետա-տարբերակը թողարկվել է 2013 թվականի հունվարի 29-ին։ Սկզբում այն հասանելի էր միայն գրանցված օգտագործողների համար, որոնք արդեն գնել էին Sublime Text 2-ի լիցենզիան։ Սակայն հետո այն հասանելի դարձավ բոլորի համար։

## Ծանոթագրություններ

## Արտաքին հղումներ
* Sublime Text-ի պաշտոնական կայք 
* Sublime Text Power User Book 

Կատեգորիա:C++-ով գրված ծրագրեր
Sublime Text
Կատեգորիա:Տեքստային խմբագրիչներ
Լոլլանդ

**Լոլլանդ** (), տարածքի չափերով չորրորդ կղզին Դանիայի Թագավորության տարածքում։ Ափերը ողողում են Բալթիկ ծովի ջրերը։ Համարվում է Զելանդիա տարածաշրջանի ադմինիստրատիվ կենտրոններից մեկը։ Վարչականորեն կղզու վրա գտնվում են երկու կոմունա՝ Լոլլանդը և Գուլբորգսունը։ Գլխավոր քաղաքը և նավահանգիստը Նակսկովն է 13 560 բնակչությամբ։

## Ժողովրդագրություն

## Քաղաքներ և գյուղեր

## Ծանոթագրություններ

## Արտաքին հղումներ
* Карта островов Лолланн и Фальстер 

Կատեգորիա:Դանիայի կղզիներ
Կատեգորիա:Բալթիկ ծովի կղզիներ
Սան Ժուան Բատիշտա (Պորտու դե Մոշ)

**Սան Ժուան Բատիշտա** (պորտ.՝ *São João Baptista*), շրջան (ֆրեգեզիա) Պորտուգալիայում, կազմում է նաև Լեյրիյա շրջանի մաս։ Համարվում է Պորտու դե Մոշ մունիցիպալիտետի մաս։ Ըստ հին վարչական բաժանման կազմում է նաև Էշտրեմադուրա գավառի կազմի մեջ։ 2001 թվականի տվյալներով բնակչությունը կազմում է 2869 մարդ, իսկ տարածքը 16.18 կմ² է։

Կատեգորիա:Պորտուգալիայի աշխարհագրություն
Բրունո Սուկուլինի

**Բրունո Սուկուլինի** (, ), արգենտինացի ֆուտբոլիստ, Մանչեսթեր Սիթիի կիսապաշտպան, վարձավճարով հանդես է գալիս Կորդոբայում։

## Կարիերա
### Ակումբային

Դեբյուտը Արգենտինայի առաջնությունում տեղի է ունեցել 2010 թվականի փետրվարի 14-ին Լա-Պլատայի դեմ խաղի ժամանակ։ Բրունոն խաղի առաջին րոպեներից մեկնարկային կազմում էր։

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռիվեր Փլեյթի ֆուտբոլիստներ
Քի (երգիչ)

**Կիմ Կի Բոմ** (հանգըլ՝ 김기범, ), հարավկորեացի ռեփեր, կորեական SHINee բոյ բենդի մենակատար։ Հայտնի է Քի () անվանմամբ։ Նախքան SHINee խմբում իր դեբյուտը՝ նկարահանվել է Wonder Boys, Super Junior խմբերում՝ որպես պարող։ Նա նաև պատիվ է ունեցել ելույթ ունենալ, կամ ձայնագրվել է այլ հայտնի արվեստագետների հետ, ինչպիսիք են՝ Ջոնսուն, DBSK-ը (JYJ), IU-ն, TRAX-ը, BoA-ն։ Դեբյուտից հետո ձայնագրել է Boys & Girls երգը՝ Girls’ Generation խմբի հետ՝ Oh! երկրորդ ալբոմի համար։

Նա միակ երեխան է իրենց ընտանիքում։ Անգլերեն սովորել է Լոս Անջելեսում։ Ավագ դպրոցում զբաղվել է ջրային դահուկներով։ Նա ավարտել է Դեգուի Յոնսին ավագ դպրոցը։

Կի Բոմը ունի մականուն՝ «The Almighty Key», («Ամենակարող բանալի», «Ամենազոր Քի»)։ Քանի որ նա կրել է մի շապիկ՝ «Քի ամենազոր բանալի» անվանմամբ, ներկված բանալիներով, չի կարելի հստակ ասել թե ինչ է նշանակում «Key» մականունը։ 2005 թվականին ուշադրության է արժանացել «SM National Tour Audition Casting»-ի ընթացքում։ 2014 թվականին նա դարձավ ToHeart նախագծի մասնակից։

## Հեռուստատեսային հաղորդումներ
* *Իդոլի դաստիարակություն*
* *Վերին հասարակություն*
* *Երիտասարդ. համաշխարհային տարբերակ ըստ Քին և Արիսոյ*

## Երաժշտություն

## Ռադիոհաղորդումներ

## Ծանոթագրություններ

## Արտաքին հղումներ
* SM Entertainment Official website
* Shinee Official website 

Կատեգորիա:1991 ծնունդներ
Կատեգորիա:S.M. Entertainment
Կատեգորիա:Հարավկորեացի երգիչներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Սեպտեմբերի 23 ծնունդներ
Եվրոպական մաթեմատիկական կոնգրես

**Եվրոպական մաթեմատիկական կոնգրես** (, ECM), Եվրոպայի առաջատար մաթեմատիկոսների կոնգրես։ Կոնգրեսը հավաքվում է 4 տարին մեկ Եվրոպական մաթեմատիկական հանրության հովանավորության ներքո (EMS)։ Բացման արարողության ժամանակ հայտարարվում են մասնակիցների ձեռքբերումները մաթեմատիկայում։

* Եվրոպական մաթեմատիկական հասարակություն մրցանակ, տրվում է 1992 թվականից։
* Ֆելիքս Կլեյնի մրցանակ, տրվում է 2000 թվականից։
* Օթթո Նոյգեբաուերի մրցանակ, տրվում է 2012 թվականից։

Կոնգրեսի զեկուցումներն ու քննարկումները հրատարակվում են կոնգրեսի նյութերում։

## Կոնգրեսների ամբողջ ցանկը
# 1992։ Փարիզ, Ֆրանսիա
# 1996։ Բուդապեշտ, Հունգարիա
# 2000։ Բարսելոնա, Իսպանիա
# 2004։ Ստոկհոլմ, Շվեյցարիա
# 2008։ Ամստերդամ, Հոլանդիա
# 2012։ Կրակով, Լեհաստան
# 2016։ Բեռլին, Գերմանիա

## Ծանոթագրություններ

## Արտաքին հղումներ
* Կոնգրեսի 6-րդ ռեպորտաժը
* Չորրորդ Եվրոպական Մաթեմատիկական կոնգրես

Կատեգորիա:Մաթեմատիկայի պատմություն
Հայերը Ճապոնիայում

Հայերը Ճապոնիայում հաստատվել են 19-րդ դարի երկրորդ կեսերից։ Ճապոնիան աշխարհի այն եզակի պետություններից է, որտեղ հայկական համայնք չի ստեղծվել։ Ճապոնիայում ապրող հայերը հիմնականում հնդկահայերն են, որոնք Հնդկաստանից Ճապոնիա են մեկնել առևտրական նպատակներով և հաստատվել այնտեղ։ 1870 թվականին Կալկաթայի «Աբգար և Ընկերություն» ընկերությունը սկսել է նավագնացությաններ իրականացնել դեպի Ճապոնիա և արդեն 1880-ական թվականների կեսին Ճապոնիայի Կոբե, Յոկոհամա և Նագասակի քաղաքները կապել Սինգապուրի, Հոնկոնգի, Փենանգի և Կալկաթայի հետ։

## Ճապոնահայ գործիչներ
### Անահիտ Աբգարյան
[մինի|աջից|200px|[Անահիտ Աբգարյան]]
19-րդ դարի 1890-ական թվականների Ճապոնահայ համայնքի կարկառուն ներկայացուցիչներից են Աղաբեկ եղբայրները, որոնք ղեկավարել են «Աղաբեկ և ընկերություն» առևտրական հաստատությունը, որի օրինակով հետագայում նույնանուն կազմակերպությկան մասնաճյուղ է ստեղծվում Յոկոհամայում։ Այս ընկերությունը գործել է մինչև 1920-ական թվականները՝ Անահիտ Աբգարյանի և նրա որդի Միքայել Աբգարյանի ղեկավարությամբ։

«Աղաբեկ և ընկերություն» կազմակերպության ղեկավար Անահիտ Աբգարյանը 1920 թվականին նշանակվել է Հայաստանի (1918-1920 թթ) հյուպատոս Ճապոնիայում (աշխարհում առաջին կին հյուպատոսը)։

### Փափազյան
1890-ականների վերջին Ճապոնիա է տեղափոխվել հայ վաճառական Փ.Մ.Փափազյանը, ով այստեղ է մնացել մինչև 1917 թվականը։ 1900-ականների սկզբին Կոբեում գործել է «Մարտին եղբայրներ» ընկերությունը, որն ունեցել է մի խումբ երիտասարդ հայ գործավորներ։ 1920-ական թվականներին Կոբեում գործել է նաև «Փոլ Արաթուն և ընկերությունը», որը Սինգապուրի «Ստեֆընս Փոլ»-ի մասնաճյուղն էր։

## Ճապոնահայ գաղութ
20-րդ դարի առաջին կեսին Ճապոնիայում դիվանագիտական աշխատանքի են նշանակվել հայեր տարբեր երկրներից։ Այդպես, 1930-1931 թթ. Ճապոնիայում Իրանի դեսպան է եղել ականավոր դիվանագետ-թարգմանիչ Հովհաննես Խան Մասեհյանը, իսկ 1956-1958 թթ. Ճապոնիայում ԽՍՀՄ դեսպանն է եղել Իվան Թևոսյանը։

1962 թվականին Ճապոնիայում ապրել է Մերձավոր Արևելքից (հիմնականում՝ Իրանից, Իրաքից, Սիրիայից և Լիբանանից), ինչպես նաև Հնդկաստանից դեռևս դարի սկզբում այստեղ գաղթած 10 հայ ընտանիք՝ հիմնականում առևտրականներ։

2014 թվականի տեղեկություններով, Ճապոնիայում բնակվող հայերի թիվը փոքր է՝ շուրջ երեք տասնյակ մարդ: Ըստ Ճապոնիայում Հայաստանի արտակարգ և լիազոր դեսպան Հրանտ Պողոսյանի՝ նրանց մոտ կեսը բնակվում է մայրաքաղաք Տոկիոյում: Դեսպանի վկայությամբ՝ վերջին տասնամյակներում հայ համայնքի թիվը զգալիորեն աճել է: Հայաստանի դեսպանությունը ակտիվորեն համագործակցում է համայնքի հետ՝ կազմակերպելով մշակութային միջոցառումներ, պաշտոնական ընդունելություններ և հանրային հանդիպումներ:

## Ծանոթագրություններ

## Արտաքին հղումներ
* Հայաստանում Ճապոնիայի դեսպանություն
* Ճապոնիայում Հայաստանի դեսպանություն
* Հայ-ճապոնական հարաբերությունները նկարագրող կայք

Կատեգորիա:Ճապոնիայի ազգեր
ճ
ճ
Կինն ու թռչունը

**Կինն ու թռչունը** (), Խոան Միրոյի հեղինակած քսաներկու մետր բարձրությամբ արձանն է, որը 1983 թվականին տեղադրվել է Բարսելոնայի Խոան Միրոյի զբոսայգում։ Համահեղինակ Խոան Գարդի Արդիգասը արձանը պատել է խճանկարով։

Բետոնե արձանը պաշտոնապես բացվել է 1982 կամ 1983 թվականին (համաձայն տարբեր աղբյուրների), և Միրոյի Արտիգասի հետ համագործակցած վերջին աշխատանքներից մեկն է։ Արտիգասը բետոնի վրա խճանկար է արել, ինչը, որ առաջ արել էր Միրոյի պատի վրա Ռեյնի Լյուդվիգսհաֆենում։ Այս գործը Միրոյին պատվիրված երեք գործերից վերջինն էր, որոնք պետք է դիմավորեին Բարսելոնայի հյուրերին՝ երկնքում, ջրում և ցամաքում։

Միրոն չի կարողացել մասնակցել բացմանը, քանի որ ծանր հիվանդ էր։ Նա մահացել է քանդակի բացումից մոտ մեկ տարի անց։

## Նկարագիր
Ստեղծագործությունում օգտագործված է Միրոյի շատ աշխատանքներում տարածված՝ կնոջ և թռչնի թեման։ Կատալոներեն «թռչուն» բառը ծածկալեզվով օգտագործում են առնանդամը հիշատակելու համար։ Դա հետքն է թողել քանդակի արտաքին տեսքի վրա, որի գլխում անցք կա։ Քանդակը պատող խճանկարը կատարված է հիմնական գույներով, քանդակի վրա մուգ սալիկներով ճեղք է պատկերված, որը խորհրդանշում է կանացի սեռական օրգանը։ Այդ գաղափարը նոր չէ, և նմանատիպ քանդակներ շատ են հանդիպում 2—3-րդ դարերի հռոմեական քանդակում։

## Զբոսայգին
մինի|280px|Զբոսայգին

Զբոսայգին, որտեղ տեղադրված է քանդակը, գտնվում է Բարսելոնայի Իսպանիայի հրապարակում։ Զբոսայգին ժողովրդականություն վայելող հանգստի վայր է։

Զբոսայգին բաժանված է երկու տարածքի; Ցածրադիր գոտում բուսականությամբ հարուստ այգի է, իսկ ավելի բարձր գոտում արհեստական լիճ է, որի անկյուններից մեկում էլ տեղադրված է քանդակը։

## Պատկերասրահ

Պատկեր:Dona i ocell (Joan Miró).jpg|
Պատկեր:Dona amb barret i ocell P1450142.JPG|
Պատկեր:Dona amb barret i ocell P1450145.JPG|


## Ծանոթագրություններ

Կատեգորիա:1983 քանդակներ
Կատեգորիա:Խոան Միրոյի քանդակներ
Ռաշաու

**Ռաշաու** (), գյուղ Գերմանիայում։ Ենթարկվում է Կեմնից վարչական կենտրոնին։ Բնակչությունը 4090 մարդ։ Ընդգրկման տարածքը 21.20 կմ²։
Պաշտոնական կոդ *14 1 91 250*։

Այն բաժանված է երկու գյուղական համայնքների։ 2008 թվականի հունվարի 1-ին միացել է Մարկերսբահին։

Կատեգորիա:Գերմանիայի բնակավայրեր
Մարինա Սալաս

**Մարինա Սալաս** (, ), իսպանացի դերասանուհի, հայտնի է «Երեք մետր երկնքի մակարդակից վերև», «Երեք մետր երկնքի մակարդակից վերև։ Ես ցանկանում եմ քեզ» և «Լոպե դե Վեգա։ Անառակներ և գայթակղիչներ» ֆիլմերում։

## Կենսագրություն
Մարինա Սալասը ծնվել է 1988 թվականի հոկտեմբերի 17-ին Բարսելոնայում։ Դերասանուհին մանկուց տարբերվել է մյուս երեխաներից։ Նա սիրում էր նմանակել մուլտֆիլմերի և ֆիլմերի հերոսներին, և դա շատ լավ էր ստացվում նրա մոտ։ 2000 թվականին դերասանուհին միանգամից խաղացել է 2 սերիալներում՝ «Քաղաքի հիվանդանոց», «Քաղաքի դեկորացիա»։ 2006 թվականին դերասանուհին հայտնվում է «Կատալոնիա» դրվագներից մեկում և խաղում «Առանց քեզ» ֆիլմի գլխավոր հերոսուհու կերպարում։ 2007 թվականին խաղացել է «Հետհաշվարկ» սերիալում։ 1 տարի անց նա հրավիրվել է խաղալու «Ինչ որ մեկը կա՞ այդտեղ» սերիալում։ 2010 թվականին նա նկարահանվում է «Երեք մետր երկնքի մակարդակից վերև»մելոդրամայում, որտեղ խաղում էր Կատինայի դերում, որտեղ նա Բաբիի ամենամոտիկ ընկերուհին էր։
2011 թվականին նա խաղում է «Հրեշտակ թե Սատանա» սերիալում Լյուսիի դերում։ Ապա խաղում է «Նավ» հայտնի սերիալում Վիլմայի դերում, որտեղ նա երեխայի էր սպասում։
2012 թվականին նա խաղում է «Պտուտախաղի թագավորները» ֆիլմում Վանեսիի դերում։ Ապա խաղում է «Երեք մետր երկնքի մակարդակից վերև։ Ես ցանկանում եմ քեզ» ֆիլմում, նորից Կատինայի դերում։ 2014 թվականի ամռանը հայտնի դարձավ, որ Մարինա Սալասը հանդիպում է Մարիո Կասասի հետ, բայց դերասանները հերքեցին այդ փաստը։

## Ֆիլմեր

## Հեռուստատեսություն

## Ծանոթագրություններ

## Արտաքին հղումներ

Կատեգորիա:1988 ծնունդներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ